ΑΠΟΦΑΣΕΙΣ
Αριθμ. 71016
Κήρυξη αναγκαστικής απαλλοτρίωσης ακινήτων που απαιτούνται για την κατασκευή του έρ-
γου: «Διευθέτηση - οριοθέτηση ρεμάτων Ωραιοκάστρου σε περιοχή εντός σχεδίου πόλεως στη
Δημοτική Κοινότητα Ευόσμου του Δήμου Κορδελιού - Ευόσμου και στη Δημοτική Κοινότητα
Σταυρουπόλεως του Δήμου Παύλου Μελά της
Περιφερειακής Ενότητας Θεσσαλονίκης».
ΟΙ ΠΡΟΪΣΤΑΜΕΝΟΙ ΤΩΝ ΓΕΝΙΚΩΝ
ΔΙΕΥΘΥΝΣΕΩΝ ΠΟΛΕΟΔΟΜΙΑΣ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ
ΕΝΕΡΓΕΙΑΣ - ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ
ΔΙΟΙΚΗΤΙΚΗΣ ΥΠΟΣΤΗΡΙΞΗΣ ΤΟΥ ΥΠΟΥΡΓΕΙΟΥ
ΕΣΩΤΕΡΙΚΩΝ - ΠΡΟΔΙΑΓΡΑΦΩΝ, ΜΗΤΡΩΩΝ
ΚΑΙ ΑΠΑΛΛΟΤΡΙΩΣΕΩΝ ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τον Κώδικα Αναγκαστικών Απαλλοτριώσεων Ακινήτων (ν. 2882/2001 - Α’ 17).
2. Το άρθρο 33 του ν. δ. 3881/1958 «Περί Έργων Εγγείων Βελτιώσεων» (Α’ 181).
3. Τον ν. 4727/2020 (Α’ 184) και ιδίως το ΚΕΦΑΛΑΙΟ ΙΑ’
αυτού (ΨΗΦΙΑΚΗ - ΔΙΑΦΑΝΕΙΑ - ΠΡΟΓΡΑΜΜΑ ΔΙΑΥΓΕΙΑ).
4. Την παρ. 3 του άρθρου 31 του ν. 4314/2014 (Α’ 265),
με την οποία είναι επιτρεπτή η κήρυξη αναγκαστικής
απαλλοτρίωσης με κοινή απόφαση των Υπουργών Περιβάλλοντος, Ενέργειας και Κλιματικής Αλλαγής, Υπο-
δομών, Μεταφορών και Δικτύων και Εσωτερικών για
την εκτέλεση έργων αντιπλημμυρικής προστασίας σε
περιοχές εντός σχεδίου πόλεως κατ’ εξαίρεση από κάθε
γενική ή ειδική διάταξη.
5. Το άρθρο 3 του π. δ. 70/2015 (Α’ 114) περί ανασύστασης και μετονομασίας Υπουργείων, σε συνδυασμό με το
άρθρο 4 του π. δ. 123/2016 (Α’ 208) περί της μετονομασίας του Υπουργείου Υποδομών, Μεταφορών και Δικτύων,
σε Υπουργείο Υποδομών και Μεταφορών.
6. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
7. Το π.δ. 141/2017 «Οργανισμός του Υπουργείου Εσωτερικών» (Α’ 180).
8. Το π.δ. 132/2017 «Οργανισμός του Υπουργείου Περιβάλλοντος και Ενέργειας» (Α’ 160).
9. Το άρθρο 109, του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
10. Την υπ’ αρ. 49105/26.6.2018 απόφαση του Υπουργού Υποδομών και Μεταφορών «Τοποθέτηση προϊστα-
μένης της Γενικής Διεύθυνσης Προδιαγραφών, Μητρώων και Απαλλοτριώσεων του Υπουργείου Υποδομών και
Μεταφορών».
11. Την υπ’ αρ. 70818/29.9.2021 απόφαση της Υπηρεσιακής Γραμματέως του Υπουργείου Εσωτερικών περί
ορισμού του Γεωργίου Δέδε ως αναπληρωτή Προϊσταμένου της Γενικής Διεύθυνσης Οικονομικών Υπηρεσιών και
Διοικητικής Υποστήριξης του Υπουργείου Εσωτερικών.
12. Την υπ’ αρ. 34174/5160/5.6.2018 απόφαση του
Υπουργού Περιβάλλοντος και Ενέργειας «Τοποθέτηση
Προϊσταμένου Γενικής Διεύθυνσης Πολεοδομίας του
Υπουργείου Περιβάλλοντος και Ενέργειας».
13. To π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123)
και αφού είδαμε:
1. Την υπ’ αρ. 10/2018 (Α’ 155) Πράξη Υπουργικού Συμβουλίου (ΠΥΣ) με την οποία το έργο στο οποίο αφορά
η παρούσα απαλλοτρίωση χαρακτηρίσθηκε ως έργο
γενικότερης σημασίας για την οικονομία της χώρας και
εξουσιοδοτήθηκε ο Υπουργός Υποδομών και Μεταφορών ή το αρμόδιο για την κήρυξη των απαλλοτριώσεων
όργανο να προβεί στην κήρυξη απαλλοτριώσεων που
αφορούν στο έργο υπάγοντας αυτές στη διαδικασία του
άρθρου 7Α του Κώδικα Αναγκαστικών Απαλλοτριώσεων
Ακινήτων (άρθρο τρίτο της πράξης).
2. Την υπ’ αρ. 260/27.3.2017 απόφαση του Γενικού
Γραμματέα Αποκεντρωμένης Διοίκησης Μακεδονίας Θράκης «Έγκριση Περιβαλλοντικών Όρων του έργου:
“Διευθέτηση - οριοθέτηση ρεμάτων περιοχής Ωραιοκάστρου και κατασκευή απαραίτητων δικτύων ομβρίων -
Έργα ρέματος Δενδροποτάμου και χειμάρρων Ανατολικά
Ωραιοκάστρου, Ανατολικά Γαλήνης και Ασημάκη”» (ΑΔΑ:
6ΟΑ8ΟΡ1Υ-5ΜΦ).
3. Το υπό στοιχεία Δ19/2529/Φ.ΚΤΗΜΑΤΟΛΟΓΙΟ ΩΡΑΙΟΚΑΣΤΡΟΥ/21.9.2020 έγγραφο της Διεύθυνσης Αντι-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαρτίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 137
GEORGIOS TSIPIS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 137/17.03.2022
πλημμυρικών και Εγγειοβελτιωτικών Έργων (Δ19), του
Υπουργείου Υποδομών και Μεταφορών, με το οποίο
υποβλήθηκε το κτηματολόγιο για την κήρυξη της απαλλοτρίωσης του θέματος.
4. Την υπ’ αρ. 86171/3.11.2020 (ΑΔΑ: ΨΡΠΕ465ΧΘΞΒΘ0) απόφαση της Διεύθυνσης Απαλλοτριώσεων, Τοπο-
γραφήσεων και Γεωπληροφορικής (Δ25), του Υπουργείου Υποδομών και Μεταφορών, με την οποία εγκρίθηκε,
ελέγχθηκε και θεωρήθηκε μόνο ως προς το νομότυπο
το κτηματολόγιο του έργου του θέματος.
5. Τη δημοσίευση ανακοίνωσης κήρυξης αναγκαστικής
απαλλοτρίωσης στις εφημερίδες «ΗΜΕΡΗΣΙΑ ΤΟΠΙΚΗ»
και «ΤΥΠΟΣ ΘΕΣΣΑΛΟΝΙΚΗΣ» στις 21.10.2021, σύμφωνα
με το υπό στοιχεία 313096/Φ. Ωραιόκαστρο/09.11.2021
έγγραφο της Διεύθυνσης Αντιπλημμυρικών και Εγγειοβελτιωτικών Έργων (Δ19), του Υπουργείου Υποδομών
και Μεταφορών.
6. Το από 23.02.2021 αποδεικτικό τοιχοκόλλησης του
Δήμου Κορδελιού - Ευόσμου της ανακοίνωσης που αφορά στην εν θέματι απαλλοτρίωση.
7. Το από 28.12.2021 αποδεικτικό τοιχοκόλλησης του
Δήμου Παύλου Μελά που αφορά στην εν θέματι απαλλοτρίωση.
8. Το υπ’ αρ. 294325/2.12.2021 έγγραφο της Διεύθυνσης Δασών της Περιφερειακής Ενότητας Θεσσαλονίκης.
9. Το υπ’ αρ. 759484 (4744)/29.11.2021 έγγραφο της
Διεύθυνσης Πολιτικής Γης, της Γενικής Διεύθυνσης Αγροτικής Οικονομίας και Κτηνιατρικής της Περιφέρειας Κε-
ντρικής Μακεδονίας.
10. Την υπ’ αρ. 354376/8.12.2021 βεβαίωση χρηματοδότησης της Διεύθυνσης Απαλλοτριώσεων, Τοπογραφή-
σεων και Γεωπληροφορικής, του Υπουργείου Υποδομών
και Μεταφορών, σύμφωνα με την οποία η προϋπολογιζόμενη δαπάνη της απαλλοτρίωσης, ανέρχεται στο
ποσό των 9.322,00 ευρώ και θα βαρύνει το ενάριθμο
έργο 2021ΤΑ77100007 της ΣΑΤΑ771, αποφασίζουμε:
1. Κηρύσσουμε την αναγκαστική απαλλοτρίωση ακινήτων, που απαιτούνται για την κατασκευή του έργου:
«Διευθέτηση - οριοθέτηση ρεμάτων Ωραιοκάστρου
σε περιοχή εντός σχεδίου πόλεως στη Δημοτική Κοινότητα Ευόσμου του Δήμου Κορδελιού - Ευόσμου και
στη Δημοτική Κοινότητα Σταυρουπόλεως του Δήμου
Παύλου Μελά της Περιφερειακής Ενότητας Θεσσαλονίκης», συνολικής έκτασης 10.221,10 m2 εκ των οποίων
9.171,63 m2 αφορούν δημόσιες εκτάσεις και 1.049,47
m2 αφορούν ιδιωτικές εκτάσεις. Η έκταση που απαλλοτριώνεται εικονίζεται σε κλίμακα 1:1000 στο κτηματο-
λογικό διάγραμμα και στον αντίστοιχο κτηματολογικό
πίνακα, που συντάχθηκαν από τη μελετητική εταιρεία
«GTB ΑΝΟΔΟΣ Α.Ε.» ελέγχθηκαν και θεωρήθηκαν από
τη Διεύθυνση Αντιπλημμυρικών και Εγγειοβελτιωτικών
Έργων, του Υπουργείου Υποδομών και Μεταφορών
και εγκρίθηκαν, ελέγχθηκαν και θεωρήθηκαν μόνο ως
προς το νομότυπο με την υπ’ αρ. 86171/3.11.2020 (ΑΔΑ:
ΨΡΠΕ465ΧΘΞ-ΒΘ0) απόφαση της Διεύθυνσης Απαλλοτριώσεων, Τοπογραφήσεων και Γεωπληροφορικής, του
Υπουργείου Υποδομών και Μεταφορών. Στα απαλλοτριούμενα ακίνητα προβάλλουν εμπράγματα δικαιώματα οι
φερόμενοι ιδιοκτήτες που αναφέρονται στον ανωτέρω
κτηματολογικό πίνακα.
Η αναγκαστική απαλλοτρίωση κηρύσσεται υπέρ του
Υπουργείου Υποδομών και Μεταφορών και με δαπάνες
αυτού. Η προκαλούμενη δαπάνη ανέρχεται στο ποσό
των 9.322,00 € και θα βαρύνει τις πιστώσεις του εναρίθμου έργου 2021ΤΑ77100007 της ΣΑΤΑ771.
2. Υπάγουμε την παρούσα απαλλοτρίωση στις προβλεπόμενες διατάξεις του άρθρου 7Α του ν. 2882/01 (Α’ 17),
όπως ισχύει, και κατ’ εξουσιοδότηση του τρίτου άρθρου
της Πράξης Υπουργικού Συμβουλίου 10/2018 (Α’ 155),
ώστε, με ειδική απόφαση του αρμόδιου Δικαστηρίου, να
επιτραπεί η άμεση παράδοση των ακινήτων και η πραγματοποίηση εργασιών πριν από τον προσδιορισμό και
την καταβολή της οικείας αποζημίωσης.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 10 Μαρτίου 2022
Οι Προϊστάμενοι των Γενικών Διευθύνσεων
Πολεοδομίας του
Υπουργείου
Οικονομικών Υπηρεσιών
Περιβάλλοντος
και Διοικητικής Υποστήριξης
και Ενέργειας
του Υπουργείου Εσωτερικών
ΘΕΟΔΩΡΑ ΓΑΛΑΝΗ
ΓΕΩΡΓΙΟΣ ΔΕΔΕΣ
Προδιαγραφών, Μητρώων και Απαλλοτριώσεων
του Υπουργείου Υποδομών και Μεταφορών
ΔΗΜΗΤΡΑ ΔΑΓΛΑ

[Source: 20220400137.pdf | Tokens: 7287]